تورکیه-‌نین حربی دنیز قوه‌لری می آیی‌نین 25-ده اگه و آغ دنیزینین دوغوسوندا گئنیش ترکیب‌لی "دنیز جاناواری-2021” (دنیزقوردو-2021) آدی آلتیندا حربی تعلیم‌لره باشلاییب.
تعلیمده 25 500 شخصی هئیت، 132 گمی، 10 سوآلتی قاییق، 43 اوچاق، 28 هلیکوپتر و 14 پیلوت‌سوز اوچوش آپاراتی ایشتیراک ائدیر. بو دا 2021-جی ایلین مارسیندا کئچیریلن "ماوی وطن" تعلیمیندن سونرا اگه و آغ دنیزینین دوغوسوندا کئچیریلن نؤوبتی ان گئنیش ترکیب‌لی حربی تدبیردیر. قورو و هاوا قوه‌لری ایله یاناشی، تعلیمده قیزیل آی جمعیتی و 10 اجتماعی تشکیلاتلا دا امکداش‌لیق ائدیله‌جک.
تدبیرین سونوندا 83 حربی گمی اگه و آغ دنیزینین دوغوسوندا 22 لیمانا یان آلا‌جاق. کوروناویروس تدبیرلری چرچیوه‌سینده اوولکی ایللردن فرق‌لی اولا‌راق بو ایل گمی‌لره وطنداش‌لار بوراخیلمایا‌جاق.
"دنیز جاناواری“ ژوئن آیی‌نین 5-ده باشا چاتا‌جاق.
